CELEX: C2006/036/72
Language: da
Date: 2006-02-11 00:00:00
Title: Sag T-432/05: Sag anlagt den  8. december 2005  — EMC Development mod Kommissionen

11.2.2006   
            
            
               DA
            
            
               Den Europæiske Unions Tidende
            
            
               C 36/34
            
         Sag anlagt den 8. december 2005 — EMC Development mod Kommissionen
   (Sag T-432/05)
   (2006/C 36/72)
   Processprog: engelsk
   Parter
   
      Sagsøger: EMC Development AB (Luleå, Sverige) (ved: lawyer M. Elvinger)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 28. september 2005 om afvisning af sagsøgerens klage i medfør af artikel 3, stk. 2 i Rådets forordning nr. 17/62 annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren er en juridisk person, der bl.a. er ansvarlig for den fortsatte afprøvning og yderligere forskning og udvikling vedrørende et alternativt cementprodukt, der er kendt som betegnelsen »energetically modified cement«. Sagsøgeren indgav i medfør af forordning nr. 17/62 en klage til Kommissionen med beskyldninger mod de europæiske producenter af portlandcement (den fremherskende cementtype på det europæiske marked) for en række handlinger, der udgjorde alvorlige tilsidesættelser af artikel 81 EF. Nærmere bestemt vedrører klagen EN 197-1 standarden, der blev vedtaget i forbindelse med direktiv 89/106 (1). Det er sagsøgerens opfattelse, at denne standard var bevidst udfærdiget for at begunstige større, eksisterende aktører på markedet med henblik på at udelukke andre cementproducenter eller produkter og teknikker, der udgjorde en trussel mod markedet. Dette blev angiveligt opnået gennem nært samarbejde mellem et teknisk underudvalg til Den Europæiske Standardiseringsorganisation og CEMBUREAU — den behørigt udnævnte handelssammenslutning af europæiske cementproducenter — hvor langt de fleste medlemmer er veletablerede producenter af portlandcement.
   Sagsøgeren anfægter den beslutning, der førte til afvisning af sagsøgerens klage. Sagsøgeren gør gældende, at den pågældende standard svarer til et horisontalt samarbejde i strid med artikel 81 EF. Subsidiært har sagsøgeren påstået, at standarden udgør et brud på artikel 28 og 29 EF's målsætninger, og at den på ingen måde kan retfærdiggøres på medlemsstatsplan i medfør af artikel 30 EF.
   
      (1)  Rådets direktiv 89/106/EØF af 21.12.1988 om indbyrdes tilnærmelse af medlemsstaternes love og administrative bestemmelser om byggevarer, EFT L 40 af 11.2.1989, s. 12.